
ECAD 4008C 

Astudiaethau Professiynol ac Addysgegol:
Arwain y Dysgu: beth, sut a pham ydw i’n addysgu? 

· Mae addysgu a dysgu da yn galw am ddefnyddio cymysgedd o ddulliau sy’n cynnwys addysgu uniongyrchol. 
· Mae addysgu a dysgu da yn golygu gosod tasgau a dewis adnoddau sy’n adeiladu ar wybodaeth a phrofiad blaenorol ac yn ennyn diddordeb. 
· Mae addysgu a dysgu da yn ymestyn oddi mewn ac ar draws Meysydd Dysgu a Phrofiad. 
(Donaldson, 2015)
Cyflwyniad 
Yn fis Fawrth 2014 fe wnaeth y Llywodraeth Cymru gofyn Proffesor Graham Donaldson i adolygu’r cwricwlwm o fewn ysgolion yng Nghymru. Yn ystod y misoedd i ddilyn, trwy ymchwilio ag ymweld ag ysgolion o amgylch Cymru, cyhoeddwyd ‘Dyfodol Llwyddiannus’ yn 2015. Mae’r adroddiad yma yn rhoi cynllun clir i ymarferwyr mewn ysgolion i allu dosbarthu cwricwlwm effeithiol i bob dysgwr. O fewn yr adroddiad mae pwyslais ar ddatblygu darpariaeth Y Cyfnod Sylfaen gan gynnwys Y Pedwar Diben, Y Chwe Maes Dysgu a Phrofiad, a’r 12 Egwyddor Addysgeg (Llywodraeth Cymru, 2016). Mae’r canllawiau yma wedi’i osod i sicrhau mae pob ysgol yn deall yr agweddau angenrheidiol wrth gynllunio cwricwlwm.
Nodwyd yn Ddyfodol Llwyddiannus (Donaldson, 2015) bod addysgeg yn chwarae rhan ganolog i sicrhau dysgu ac addysgu effeithiol. Mae Donaldson yn mynegi sut “mae addysgeg wrth wraidd yr hyn sy’n gwneud athro neu athrawes ragorol” (Donaldson, 2015, t63). Yn ystod fy amser ar leoliad ysgol mae’n glir i ddeall pam mae Donaldson yn meddwl hyn, gan weld yn uniongyrchol sut mae athro profiadol yn defnyddio ac yn dewis gwahanol addysgeg i siwtio pob dysgwyr mewn pob sefyllfa. Mae Fframwaith y Cyfnod Sylfaen (Llywodraeth Cymru, 2015) yn amlygu dylai ymarferwyr ysbrydoli a herio pob plentyn er mwyn sicrhau cynnydd yn eu datblygiad. Yn debyg, yn ôl Y Cwricwlwm i Gymru (Llywodraeth Cymru, 2020) maent yn egluro sut dylai ysgolion ceisio anelu at ddealltwriaeth glir o’r weledigaeth ddysgu ac addysgu trwy ffocusi ar y ‘pam’ a ‘sut’ nid yn unig y ‘beth’. Yn ogystal â hyn mae’n hollbwysig mae ymarferwyr efo dealltwriaeth gadarn o’r egwyddorion addysgeg er mwyn cefnogi dysgu ac addysgu mwyaf effeithiol.
Yn y traethawd yma byddaf yn archwilio yn union sut gall ymarferwyr dosbarth gweithredu’r egwyddorion yma, gan hefyd ystyried pwysigrwydd yr amgylchedd y Cyfnod Sylfaen. Yn ystod y traethawd hwn, fy mwriad yw dangos dealltwriaeth glir o dair egwyddor addysgeg nodiwyd uchod. Hoffwn archwilio ac arddangos y wahanol strategaethau defnyddiais i yn ystod fy mhrofiad mewn lleoliad Ysgol Gynradd mewn dosbarth derbyn. Ni fydd yn canolbwyntio ar strategaethau addysgu yn y dosbarth yn unig, ond hefyd ystyried sut mae’r egwyddorion addysgeg yma wedi chwarae rôl mewn proses cynllunio a pharatoi gwersi.

1. Mae Addysgu a dysgu da yn galw am defnyddio cymysgedd o ddulliau sy’n cynnwys addysgu uniongyrchol
Mae Donaldson yn mynegi pryder defnyddio un dull o addysgu yn y dosbarth, mae angen ystyried creu a chasglu nifer o brofiadau gwahanol i allu cyd-fynd gyda dibenion y Cwricwlwm (Donaldson, 2015). Yn ystod fy mhrofiad proffesiynol fe wnes i ymdrechu i arbrofi gyda gwahanol ddulliau o fewn y dosbarth a thu fas.
Cefais i gyfle i allu profi'r ardal allanol trwy’r ardal goedwig lle mae’r plant yn gallu ymweld unwaith yr wythnos. Ar adegau roedd yr amser yma wedi strwythuro mewn ffyrdd gwers, ond hefyd roedd adegau lle'r oedd amser i’r plant chwarae yn rhudd. Mae Rees a Gealy (2013) yn sôn am sut mae nifer o ddamcaniaethwyr yn cefnogi dysgu yn yr awyr agored. Datblygodd Pestalozzi syniadau Rousseeau sy’n adlewyrchu sut mae dysgu trwy natur yn rhoi cyfleoedd i blant darganfod gwrthrychau newydd a hefyd defnyddio’r holl synhwyrau. Mae Lindon (2012) yn cytuno wrth fynegi mae profiadau synhwyraidd yn bwysig trwy gydol plentyndod. Ymhellach, fe wnes i greu gweithgaredd helfa trychfilod o fewn yr ardal goedwig. Roedd y plant efo cyfle eang i ddarganfod nifer o wahanol wrthrychau, ac yn amlwg roedd y dysgwyr yn ffodus i allu defnyddio’r synhwyrau i gyd gan roedd modd iddyn nhw arogli'r byd natur, teimlo'r gwahanol fathau o weddau, a chlywed seiniau y wahanol greaduriaid sy’n byw yn y cynefin. Trawsffurfiwyd y gweithgaredd yn syth i fod yn realistig i’r dysgwyr. Datblygodd Vygostyky y ‘Parth Datblygiad Procsimol’ sy’n galluogi'r plant i gyrraedd lefelau dysgu uwch trwy gefnogaeth gan oedolyn neu ddysgwyr arall.
Trwy osod gweithgareddau yn yr awyr agored, lle mae’r dysgwyr angen gweithio fel grŵp i ddatrys problem, mae’n cryfhau ac yn datblygu sgiliau'r dysgwyr lle efallai ni fydd yn gallu yn yr ystafell dosbarth (Siencyn 2010). Defnyddiais ddull sgaffaldi trwy osod cyfarwyddiadau clir ar ddechrau’r gweithgaredd er mwyn sicrhau mae pawb yn deall y dasg, yna fe fydd y dysgwyr yn gallu dysgu yn annibynnol ac wrth gyfoedion gan ddewisais osod y dysgwyr mewn grwpiau i allu gweithio gel tîm. Dewisais gasglu'r dysgwyr mewn ar adegau i sicrhau mae pawb ar y trywydd cywir. Nodiwyd Ko et al (2006) mae addysgu uniongyrchol yr un mor bwysig mewn gwaith grŵp ac mae hi mewn gwaith dosbarth cyfan, trwy drefnu'r dosbarth cyfan am gyfrannau arwyddocaol o’r wers mae’n helpu creu cyswllt gyda’r athro, i sicrhau mae pob dysgwyr yn derbyn y rhyngweithiadau am gyfnodau parhaus.
Wrth drafod y syniadau positif dysgu tu allan mae yna hefyd cyfyngiadau i ystyried wrth gymryd plant tu allan. Nodiwyd Ress & Gealy (2013) yr anhawster i oedolion gysylltu efo’r byd natur os oedd profiadau negyddol yn rhan o blentyndod nhw. Yn debyg mae angen ystyried rheolaeth gadarn gan ymarferwyr dosbarth oherwydd yr ofnau gall codi. Er enghraifft egluro yn glir am reolau dringo a chadw mewn ardal benodol. Er hynny mae’r Pedwar Diben yn cyfleu sut mae rhaid cymryd risg a datblygu hyder.
Unigolion Iach a Hyderus
· Yn Meithrin eu lles meddyliol ac emsoiynnol drwy datblygu hyder, cadernid ac empathi. 
· Yn gwneud penderfyniadau pwyllog ynghylch eu ffordd o fyw ac yn rheoli risg.
                                                                              (Llywodraeth Cymru, 2020)
O fewn y Fframwaith Cyfnod Sylfaen (2015) mae pwyslais ar greu amgylcheddau dysgu cyffrous o fewn y dosbarth ac yn yr awyr agored, gan hybu chwilfrydedd naturiol i ymchwilio (Llywodraeth Cymru, 2015). Yn fy mhrofiad i welais effaith cadarnhaol wrth i’r plant dysgu yn yr awyr agored, yn arbennig teimlais effaith ar les meddyliol y plant. Roedd adegau lle gwelais ymddygiad positif gan effaith bod yn yr awyr iach. Mae’r ymennydd angen ocsigen i allu gweithredu, ac mae gweithgarwch corfforol fel cerdded neu redeg yn cynyddu'r cylchrediad ocsigen i’r ymennydd (Blakemore & Frith, 2005).
Wrth archwilio ar draws y meysydd dysgu a phrofiad mae’n bosib archwilio’r celfyddydau mynegiannol oddi ar syniadau blaenorol. Mae gen i ddiddordeb o fewn y maes yma ac felly hoffwn defnyddio fy ngryfderau trwy cynllunio gweithgareddau creadigol. Gall y dysgwyr creu pili pala eu hun efo deunyddiau o’r tu fas, neu greu buwch goch gota gyda charreg a phaent. Mae chwarae ‘Heuristic’ yn ddull chwarae archwiliadol wedi’i ddatblygu gan Goldshemeid, Hughes, a Macmichael sy’n defnyddio defnyddiau wedi’i ail-gychu a gwrthrychau arferol rydyn yn defnyddio pob dydd (Lindon 2012). Dyma syniad lle bydd y plant yn gallu gwerthfawrogi'r deunyddiau sydd o’u cwmpas, ac yn naturiol mae’r Dyniaethau ac Iechyd a Lles yn cydblethu mewn i weithgaredd fel hyn.  
O fewn y Cyfnod Sylfaen yn benodol bydd cyfle i arbrofi gyda’r ardal chwarae rôl. I ddatblygu sgiliau cymdeithasol ac emosiynol y dysgwyr. Gall creu labordy gwyddoniaeth i gyd fynd gyda’r thema ond hefyd i ddangos dysgu annibynnol a cydweithredol. Mae’n bosib i’r athro gosod tasg greadigol i berfformio drama fach mewn grŵp i ennyn diddordeb y ddysgwyr mwyaf creadigol. 
2. Mae addysgu a dysgu da yn golygu gosod tasgau a dewis adnoddau sy’n adeiladu ar wybodaeth a phrofiad blaenorol ac yn ennyn diddordeb. 
Pwysleisiwyd Donaldson (2015) pwysigrwydd y gwahanol ddiwylliannau a chefndiroedd y mae’r plant yn tarddu. Mae pob plentyn yn cyrraedd ysgol efo gwahanol ddiddordebau a phrofiadau ac felly i ymarferwyr yng Nghymru mae’n hollbwysig i ystyried anghenion pob plentyn, ac yna creu tasgau a gweithgareddau sydd yn ennyn diddordeb yr unigolyn. Mae cynnydd yn hanfodol ac felly wrth ystyried y camau cynnydd sydd wedi’i osod, mae’n bosibl i ymarferwyr gosod tasgau penodol i allu gweld cynnydd mewn pob dysgwyr o bob gallu (Donaldson, 2015). Yn ystod fy amser ar leoliad Ysgol, ymdrechais i ymgyfarwyddo efo’r ardal leol, a chreu cydberthynas gyda phob unigyn yn y dosbarth i sicrhau wrth gynllunio roedd modd i fi personoli’r dysgu.

Ym mhrofiad fy hun, cynlluniais dasgau ar gyfer pob gallu gan sicrhau mae’r tasgau yn herio’r plant i allu cyrraedd eu llawn botensial. Cyn mynd ati i gynllunio gweithgareddau, fe wnes i dreulio amser yn dod i nabod y plant i weld beth sydd yn ennyn diddordebau nhw. Hoffwn ddatblygu’r agwedd yma o’r broses cynllunio i sicrhau cynhwysiant i bob dysgwyr ac i galluogi cynnydd efo pob plentyn. Thema'r tymor oedd gwyddoniaeth ac roedd ffocws penodol ar drychfilod yn y goedwig. Roedd rhaid i fi ystyried sut i greu gweithgareddau diddorol oherwydd mae Hattie (2009) yn sôn am sut mae nifer o blant yn bresennol yn gorfforol ond nid yn seicolegol achos diflastod neu deimlad o anhrefn. Enghraifft gall ymarferwyr defnyddio yw cyflwyno lindysyn go iawn i’r dosbarth wrth drafod cylchred bywyd pili pala. Mae’r dysgwyr yn gallu gweld yng ngo iawn sut mae’n newid o un cam i’r nesaf. Yn lle dangos llun neu lyfr, gan weld lindysyn go iawn mae’n ennyn diddordeb ac yna mae modd i’r athro darparu sesiwn sy’n ennyn chwilfrydedd. Gobeithio bydd y dysgwyr yn frwdfrydig wrth gyrraedd yr ysgol i weld os oes newid. Mae nifer o gyfleodd gall symud ymlaen o’r gweithgaredd yma, gan fynd a’r dysgwyr i amgueddfa gwyddoniaeth i weld trychfilod arall sy’n trawsffurfio. Wrth ddychwelyd o’r amgueddfa, awgrym bydd i greu tasg iaith a llythrennedd i’r plant trafod beth welant nhw a beth oedd hoff ran o’r trip. Gall ychwanegu llun at y darn ysgrifenedig hefyd ac arddangos yn y dosbarth neu gymryd nhw gartref i allu dangos rhieni beth ddysgon nhw yn yr amgueddfa. Mae’r profiad yma yn creu effaith cadarnhaol ar safon dysgu'r plant, mae niwrolegydd wedi gallu arddangos mae ein hymennydd, yn arbennig y ‘pre frontal cortex’ yn cael ei siapio gan brofiadau (Barnes, 2011).


Yn yr addysgeg yma mae modd i fi trafod yr elfen o ddysgu trwy chwarae. Mae rhai damcaniaethwyr yn cefnogi'r syniad yma, credoau Vygotsky a Piaget sy’n meddwl mai chwarae yn helpu plant i ddysgu mwy am y byd, a deffro’u dychymyg. Mewn cytundeb oedd Bruner yn credu mai chwarae yn bwysig i ddatrys problemau ac ysgogi creadigrwydd. (Siencyn 2010). Yn wahanol, o fewn adroddiad Llywodraeth Cymru (2013-2014) mae diffyg dealltwriaeth mewn rhai ysgolion o ran strwythur yr amgylchedd i helpu plant dysgu trwy chwarae. Dangoswyd amgylchedd anhrefnus nad oedd yn gweithio ac mae pwyslais nawr ar sicrhau dysgu trwy brofiad yn hytrach na chwarae gan mae dysgu trwy chwarae yn cael ei chamddehongli. (Llywodraeth Cymru, 2013 - 2014).

Ymunais ar fy mhrofiad mewn ysgol tuag at ddiwedd y flwyddyn academaidd ac felly penderfynais ofyn i’r athrawes beth maen nhw wedi dysgu yn barod i greu gweithgaredd i adeiladu ar brofiad blaenorol. Roedd y dosbarth wedi archwilio y thema o ailgylchu yn barod a sut mae’n cael effaith ar ein byd o gwmpas. Felly o’r wybodaeth hyn roedd syniad gennym o osod gwaith cartref i’r plant dod a gwrthrychau ailgylchu galle’n nhw ffeindio gartref neu yn eu hardal leol. Mae tystiolaeth gan Siraj a Taggart (2014) i gefnogi mae athrawon mewn ysgolion rhagorol yn gosod gwaith cartref ystyrlon i’r dysgu ac yn cysylltu gyda’r topic penodol, yna bydd cyfle i ddyfnhau dealltwriaeth y dysgwyr. Awgrym sydd gen i yw creu darlun o’r ardal leol o gwmpas yr ysgol. Mae cyfle i bawb ymuno trwy ddefnyddio’r holl ddeunyddiau ailgylchu. I ymestyn ar y gweithgaredd yna bydd cyfle efallai i gymryd y plant mas i’r traeth neu barc lleol i lanhau sbwriel. Mae’r plant efo gwybodaeth flaenorol yn barod, ac felly bydd y dysgwyr yn gallu adeiladau ar y dysgu. Roedd y dosbarth hefyd wedi dysgu am gymesuredd ac felly syniad cefais oedd defnyddio cymesuredd, ond y tro yma gydblethu mewn efo thema’r tymor a defnyddio templed pili pala. Tasg ble bydd y dysgwyr yn llunio hanner pili pala, trwy gweithgaredd fel hyn mae’n alluogi’r dysgwyr i ddefnyddio sgiliau mathemateg a greadigol hefyd. Mae gen i diddordeb o fewn y maes Celfyddydau Mynegiannol ond hoffwn wella mewn ardaloedd o fathemateg ac felly yn ystod sesiynau fel hyn hoffwn werthuso fel ymarferwyr i allu adeiladu hyder yn y Maes er mwyn sicrhau mae gen i’r ddealltwriaeth a’r sgiliau i allu cynllunio a darparu gweithgareddau effeithiol i’r dysgu.
 
3. Mae addysgu a dysgu da yn ymestyn oddi mewn ac ar draws Meysydd Dysgu a Phrofiad. 
Mae gan ddysgu trawsgwricwlaidd hanes hir yn dyddio nôl i’r Groegiaid hynafol efo’r syniad o gyfuno cerddoriaeth, llenyddiaeth, ag athroniaeth. Ymhellach credoau Steiner oedd creu cyfleoedd i roi’r holl feysydd dysgu mewn cyd destunau trawsgwricwlaidd fel drama, prosiectau adeiladu a dathliadau tymhorol. (Barnes 2011). Yn gytundeb gyda’r hanes mae pwrpas Donaldson wrth gyflwyno’r addysgeg yma yw creu cysylltiadau rhwng y meysydd yn hytrach na weld y pynciau ar wahân (Donaldson, 2015). Dywed Kerry (2015) mae nifer o fanteision i gael wrth ddysgu trawsgwricwlaidd, mae’n creu awyrgylch ysgogol i blant, ac yn galluogi iddyn nhw adnabod y gwahanol gysylltiadau rhwng y meysydd. Mae hefyd yn galluogi’r athro i addysgu mwy nag un maes dysgu a phrofiad (Kerry 2015).
Syniad sydd gennym i alluogi addysgu trawsgwricwlaidd yw gwers Gwyddoniaeth a Thechnoleg sydd yn ymgorffori'r meysydd eraill. Y dasg yw ras tractor, ac erbyn diwedd y wers bydd y dysgwyr yn gallu deall sut mae gwahanol amgylchiadau yn effeithio ar gyflymder tractor a sut i ddatrys problemau. Trwy brofi gyda gwahanol bwysau, graddfa, ac arwynebau, yn ddiweddarach fe fydd y myfyrwyr yn gallu casglu data trwy lunio graff a chymryd lluniau. Bydd rhaid i’r dysgwyr amseru cyflymder y tractor efo’r tair agwedd i weld beth sydd yn effeithio ar y cyflymder. Yn gyntaf bydd rhaid gosod y tractor ar inclein, yna osod y tractor yn teithio o uchder yn mynd lawr ac yna ar raddfa sefydlog. Efo’r agwedd gyntaf gall annog y dysgwyr i ddefnyddio’r ardal tu fas efallai yn defnyddio ardal maes. Yn ail bydd angen osod pwysau ar y tractor, er enghraifft gall defnyddio ceiniogau neu fagiau ffa i berfformio’r arbrawf. Bydd rhaid gosod mwy a mwy o bwysau i weld os mae’n effeithio ar gyflymder y tractor. Yna yn olaf bydd rhaid newid arwynebau lle mae’r tractor yn teithio. Felly gall defnyddio concrit ar yr iard, gwair, a charped o fewn y dosbarth. Bydd y dysgwyr yn gallu gweld sut mae’r gwahanol arwynebau yn effeithio ar y cyflymder. Mae’r gweithgaredd yma yn dangos sgiliau mathemateg wrth amseru a hefyd defnyddio mesur y pwysau. Gall cydblethu’r Dyniaethau gan osod cyd-destun i’r dysgwyr am ble a pham rydyn ni’n defnyddio tractorau a pa fath o ddiwydiant defnyddiwyd. Gall osod y cyd-destun ar ddechrau’r wythnos i gyflwyno’r thema, cyn mynd ati i gyflwyno’r dasg. Mae iaith a llythrennedd yn digwydd yn naturiol wrth i’r grwpiau gweithio gyda’i gilydd i ddatrys problemau ac yna cydweithio a defnyddio iaith i drafod fel grŵp. Bydd cyfle i’r athro osod tîmau er enghraifft, bechgyn yn erbyn merched ac yna bydd elfen o gystadleuaeth gyfeillgar i ddatblygu sgiliau cymdeithasol y dysgwyr. Mae posibilrwydd denu’r maes Celfyddydau Mynegiannol trwy ymestyn y dasg i alluogi’r plant creu tractor eu hunain, ac yna bydd modd iddyn nhw ddarganfod a chreu deunyddiau eu hunain i osod ar y tractor i arbrofi gyda phwysau. Ymhellach gall defnyddio dyfais i dynnu lluniau neu recordio fideos o’r ras i allu cyflwyno i’r dosbarth yn y pen draw. Ar ôl y gweithgaredd bydd cyfle i’r athro cwestiynu pawb fel dosbarth i annog adborth trwy gwestiynu am yr arbrawf a gwerthuso’r dasg. Bydd cyfle i nodi data ar graff i gyfleu'r wahanol elfennau sydd wedi’i effeithio ar gyflymder y tractor sy’n hybu sgiliau mathemateg a rhifedd. Dangosir Y Pedwar Diben yn eglur mewn tasg fel hyn, gan mae cyfle i’r dysgwyr dangos y canlynol;

· Mwynhau datrys problemau. 
· Yn arwain ac yn chwarae rolau gwahanol mewn timau’n effeithiol ac yn gyfrifol. 
· Yn canfod, yn gwerthuso, ac yn defnyddio tystiolaeth wrth ffurfio barn.
· Yn ffurfio perthnasoedd cadarnhaol wedi’i seilio ar ymddiriaeth a pharch at ei gilydd.                                                               
(Llywodraeth Cymru, 2020)
 Casgliad
Yn ystod y modiwl yma dwi wedi elwa dealltwriaeth gadarn am bwrpas yr egwyddorion addysgeg a sut i roi'r rhain mewn i ymarfer. Mae gen i wybodaeth i allu cymryd mewn i’r dyfodol wrth gynllunio ac addysgu yn fwy effeithiol gan ystyried y rhesymau dros ddefnyddio'r dulliau gwahanol nid yn unig defnyddio nhw i ymateb i’r cwricwlwm ond darganfod y ‘Pam’ trwy gynllunio gweithgareddau a gwersi effeithiol.
Dysgais o’r tair addysgeg benodol sut i weld addysgu mewn ffordd wahanol. Er enghraifft trwy ddefnyddio dull addysgu uniongyrchol mae’n creu cyswllt gyda’r dysgwyr, ond hefyd trwy sgaffaldi mae’n rhoi cyfle i’r plant defnyddio sgiliau annibynnol sydd yn hanfodol yn y Cyfnod Sylfaen. Trwy ddefnyddio’r ail addysgeg mae’r dull yn galluogi’r athro i bersonoli’r dysgu trwy ennyn diddordeb. Dysgais nid yn unig mewn darlithoedd ond hefyd ar brofiad fy hun pa mor bwysig yw hi i wybod y dysgwyr ar lefel personol, i allu deall anghenion pob un ac yna personoli’r dysgu. Dysgais pa mor bwysig mae’r elfen yma wrth gynllunio a gwahaniaethu tasgau. Yn symud ymlaen byddaf yn hoffi cryfhau’r sgil yma i allu herio pob unigolyn y dosbarth i allu cyrraedd eu llawn botensial. Yn olaf, o fewn y modiwl yma dwi wedi dysgu sut mae cynllunio gweithgareddau trawsgwricwlaidd yn digwydd yn naturiol. Does dim angen edrych am gysylltiadau pob tro oherwydd mae siawns bydd cysylltiadau yn barod. Mae gen i ddarlun clir ar sut mae’r pedwar diben yn galluogi pawb i gyrraedd eu llawn botensial ac yn ysgogi pob math o ddysgwyr. Yn fy marn i mai’r cwricwlwm newydd yn cyfleu addysg gynhwysol i safon ragorol. Mae’n ystyried unigoliaeth y dysgwyr sydd gennym ni yng Nghymru.

Wrth gynllunio, dysgais y pwysigrwydd o Asesu ar gyfer dysgu. “Start where the children are” (Barnes, 2011, t162). Mae’n hollbwysig i wybod yn union ar ba lefel mae’r dysgwyr mewn topig penodol cyn mynd ati i gynllunio. Dyma darged personol wrth fynd ymlaen yn y Brifysgol, hoffwn adeiladu’r wybodaeth, dealltwriaeth a’r hyder i allu asesu ar gyfer dysgu yn effeithiol yn y dyfodol. 

I grynhoi hoffwn gyfeirio at Y Safonau Professional Addysgu ac Arweinyddiaeth. Wrth dderbyn profiad yn yr ysgol, mae’r profiad wedi gosod disgwyliadau realistig a thargedau i fi ystyried wrth edrych ymlaen at y dyfodol. Hoffwn ganolbwyntio ar y Pedwar Diben i Ddysgwyr gan ddysgu sut i gasglu gwybodaeth am anghenion pob dysgwyr wrth gynllunio a pharatoi ac addysgu (Llywodraeth Cymru, 2017).

